Notum sit omnibus presentibus et futuris, quod ego Hugo dominus Brecarum, dedi et concessi pro salute anime mee Deo et domui Clarevallis, totam medietatem de Louemont, in bosco et plano, in omnibus utilitatibus, libere et integre in perpetuum possidendam. Hanc autem elemosinam laudaverunt et fideliter concesserunt Elisabeth, uxor mea, et Symon, filius meus junior, et Emelina, filia mea, domina de Chanlita. Ut autem ista donatio libera sit et modis omnibus inconcussa, ego Hugo, Brecarum dominus, et prefata E. uxor mea, presenti carte nostra sigilla apposuimus, et eam domui Clarevallis in perpetuum confirmamus. Actum anno domini M°CC°.